### Beslutning

Åge Steffensen, Ella Mortensen, Pernille Søndergaard, Ivan Mortensen og Carina Brandt kunne tiltræde indstillingen i overensstemmelse med Magistratens anbefaling.

Eric Bach og Viola Steffensen tog forbehold.

Offentlig fremlæggelse af forslag til Lokalplan 1100, Område til boliger og erhverv på [adresse], [adresse] samt tillæg nr. 44 til Kommuneplan 2017.

### Resumé

Lokalplanområdet udgør et areal på ca. 3.115 m2 og er afgrænset af [adresse] mod øst, skrænten til [adresse] mod vest, ejendommene [adresse], 23 og 25 mod nord og [adresse] mod syd.

Området er privat ejet, og grundejerne har anmodet om udarbejdelse af lokalplanen.

Lokalplanen giver mulighed for opførelse af i alt 28 nye boliger i fire baghuse og et forhus ud mod [adresse]. Studestalden, [adresse] 11, indeholder liberalt erhverv, som bibeholdes.

Formålet med lokalplanen er, at omfang, placering og udformning af ny bebyggelse tilpasses den eksisterende bebyggelse og sikrer udkig fra kirkegården, samt at de bevaringsværdige bygninger [adresse], 19A og 19B bevares. Parkering skal etableres i konstruktion og kælder, og opholdsarealer til boligerne sikres et grønt udtryk.

Lokalplanforslaget er i overensstemmelse med kommuneplanens målsætninger, men ikke med kommuneplanens konkrete rammer for området. Lokalplanen er derfor ledsaget af tillæg nr. 44 til Kommuneplan 2017, der omhandler to nye rammeområder. Dels et rammeområde, der omfatter lokalplanområdet og ejendommen [adresse] 15-17, hvor der gives mulighed for opførelse af baghusbebyggelse og erhverv samt en bebyggelsesprocent på 170 % for rammeområdet som helhed. Dels udskilles et nyt rammeområde nord for lokalplanområdet til boligområde med varierede bebyggelsesformer for at fastholde karakteren af de eksisterende rækkehuse mod [adresse]. Rækkehusbebyggelsens bevaringsværdi fastholdes.

Der har været foretaget en forudgående offentlig høring om ændring af kommuneplanen forud for lokalplanlægningen fra den 22. januar til den 12. februar 2018. Der er indkommet 9 høringssvar. Bebyggelsen er blevet bearbejdet på baggrund af høringen.

### Indstilling

At 1) forslag til lokalplan nr. 1100 godkendes til offentlig fremlæggelse,

At 2) forslag til Tillæg nr. 44 til Kommuneplan 2017 godkendes til offentlig fremlæggelse,

At 3) bemærkninger fra den forudgående offentlige høring besvares som det det fremgår af indstillingens afsnit 5.4.

### Sagens forløb

29-11-2018 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 03-12-2018 Magistraten

Fremsendes til [adresse] med bemærkning, at Magistraten i mødet den 3. december 2018 anbefaler, at byrådet tiltræder Magistratsafdelingen for Teknik og Miljøs indstilling af 21. november 2018.

Rådmand Hjalte Sørensen og Eric Bach tog forbehold.

 12-12-2018 [adresse]
Sagens behandling blev udsat  i byrådets møde den 12. december 2018
 16-01-2019 [adresse]
Fremsendes til Teknisk Udvalg til behandling i henhold til beslutning i byrådets møde den 16. januar 2019.
 23-01-2019 Teknisk Udvalg

Åge Steffensen, Ella Mortensen, Pernille Søndergaard, Ivan Mortensen og Carina Brandt kunne tiltræde indstillingen i overensstemmelse med Magistratens anbefaling.

Eric Bach og Viola Steffensen tog forbehold.

 30-01-2019 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 30. januar 2019 har vedtaget Magistratens indstilling i overensstemmelse med erklæring fra Teknisk Udvalg af 23. januar 2019.